OpenLLM-France/wikimedia huggingface dataset:
# Esrange

Esrange Space Center (o simplement Esrange) és un camp de llançament de coets i centre d'investigació situat als afores de la ciutat de Kiruna al nord de Suècia. És una base per investigacions científiques amb globus estratosfèrics, investigació de les aurores polars, llançaments de coets sonda, i seguiment de satèl·lits, entre altres funcions. Està ubicat a 200 km al nord del cercle àrtic i envoltat per un vast desert, la seva ubicació geogràfica és ideal per a molts d'aquests efectes. Richard Branson de Virgin Galactic ha estudiat la possibilitat d'utilitzar aquest lloc per al turisme espacial, començant en el 2011. L'hotel local Aurora ha sigut utilitzat pels turistes des de desembre de 2007, que vulguin passar un temps a la base espacial només permès als turistes que hagin de dormir en els hotels, que normalment s'entén per científics i enginyers.
Esrange va ser construït en el 1964 per l'ESRO, la European Space Research Organisation, que posteriorment es va convertir en l'Agència Espacial Europea amb la fusió de l'ELDO, la European Launcher Development Organisation. En el 1972, la propietat va ser transferida a la recentment creada Swedish Space Corporation.
En el 2007, es va proposar que el Port Espacial de Suècia sigui cosituat a Esrange, a Kiruna.

## Referències

* ↑ Article in Swedish "Start för rymdturism vid Esrange" Arxivat 2012-04-02 a Wayback Machine., NSD web version, 2007-12-11

## Fonts

* The History of Sounding Rockets and Their Contribution to European Space Research, Günther Seibert, ESA HSR-38, November 2006, ISBN 92-9092-550-7.

## Enllaços externs

* Esrange Arxivat 2010-03-23 a Wayback Machine. - Official site
* List of stratospheric balloons launched from Esrange
* Swedish Space Corporation - Official site
Agència Espacial Europea :
# Gardner (Dakota del Nord)

Gardner és una població dels Estats Units a l'estat de Dakota del Nord. Segons el cens del 2000 tenia 80 habitants.

## Demografia

Segons el cens del 2000, Gardner tenia 80 habitants, 35 habitatges, i 19 famílies. La densitat de població era de 67,1 hab./km².
Dels 35 habitatges en un 31,4% hi vivien nens de menys de 18 anys, en un 45,7% hi vivien parelles casades, en un 5,7% dones solteres, i en un 45,7% no eren unitats familiars. En el 37,1% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 3,16.
Per edats la població es repartia de la següent manera: un 27,5% tenia menys de 18 anys, un 3,8% entre 18 i 24, un 27,5% entre 25 i 44, un 27,5% de 45 a 60 i un 13,8% 65 anys o més.
L'edat mediana era de 39 anys. Per cada 100 dones de 18 o més anys hi havia 100 homes.
La renda mediana per habitatge era de 31.250 $ i la renda mediana per família de 51.875 $. Els homes tenien una renda mediana de 35.833 $ mentre que les dones 26.250 $. La renda per capita de la població era de 16.278 $. Entorn del 7,7% de les famílies i el 20,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gardner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Gardner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Onancock

Onancock és una població dels Estats Units a l'estat de Virgínia. Segons el cens del 2000 tenia 1.525 habitants.

## Demografia

Segons el cens del 2000, Onancock tenia 1.525 habitants, 656 habitatges, i 392 famílies. La densitat de població era de 560,8 habitants per km².
Dels 656 habitatges en un 23,6% hi vivien nens de menys de 18 anys, en un 41,3% hi vivien parelles casades, en un 16,3% dones solteres, i en un 40,1% no eren unitats familiars. En el 38% dels habitatges hi vivien persones soles el 24,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,82.
Per edats la població es repartia de la següent manera: un 21,2% tenia menys de 18 anys, un 6,8% entre 18 i 24, un 21,6% entre 25 i 44, un 24,1% de 45 a 60 i un 26,3% 65 anys o més.
L'edat mediana era de 45 anys. Per cada 100 dones de 18 o més anys hi havia 73,1 homes.
La renda mediana per habitatge era de 28.214 $ i la renda mediana per família de 37.039 $. Els homes tenien una renda mediana de 25.956 $ mentre que les dones 19.250 $. La renda per capita de la població era de 18.393 $. Entorn del 8,4% de les famílies i el 15,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Onancock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Onancock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Eixarm

Eixarm és un rés, sol o acompanyat d'un procediment o aplicació de remeis, al que s'atribueixen poders màgics per sanar als malalts. També es poden definir com a fórmules rituals de caràcter màgic-religiós, que de vegades van acompanyades d'oracions, i aplicacions de medicina alternativa, que procuren la curació de malalties.
A diferència de la pregària o oració religiosa que té el caràcter de prec humil a un personatge sagrat sol·licitant protecció i alleujament, els eixarms, igual que els conjurs, tenen major caràcter esotèric, místic i màgic.
Qui ho aplica és denominat eixarmador, també anomenat remeier o xaman.

## Bibliografia

Laín Entralgo, Pedro. La curació per la paraula en l'Antiguitat clàssica. Volum 13 d'Autors, textos i temes: Antropologia. Anthropos Editorial, 2005. ISBN 847658752X, 9788476587522
# Wang Yuanji

Wang Yuanji :
| Xinès tradicional: | Xinès tradicional: | 王元姬 |
| Xinès simplificat: | Xinès simplificat: | 王元姬 |
Wang Yuanji (217-268 EC), formalment l'Emperadriu Wenming (文明皇后, literalment: "l'emperadriu civil i comprensiva") va ser una emperadriu vídua que va viure durant el període de la Dinastia Jin de la història xinesa. Ella era l'esposa de Sima Zhao, el regent de l'estat de Cao Wei durant el període dels Tres Regnes. Ella també va ser la mare de Sima Yan, l'emperador fundador de la Dinastia Jin.

## Biografia

El pare de Wang Yuanji, Wang Su (王肅), va ser un general militar de Cao Wei i un estudiós confucià. Sent jove ella va ser coneguda per la seva devoció filial. No se sap quan es va casar amb Sima Zhao, però sí que li va donar a llum cinc fills i una filla. Segons la història tradicional, ella va entreveure correctament que Zhong Hui era massa ambiciós i va advertir al seu marit que Zhong finalment es revoltaria.
Després de la mort de Sima Zhao en el 265, Sima Yan va heretar la seva posició com la màxima autoritat de Cao Wei i aviat va obligar a l'últim emperador de Cao Wei, Cao Huan, a abdicar a favor seu. Després d'establir la dinastia Jin, Sima Yan la va honrar com l'emperadriu vídua. Es diu que Wang va estar una emperadriu vídua humil que no va participar molt en els assumptes polítics. Ella va faltar en el 268 i va ser enterrada amb Sima Zhao, amb els honors propis d'una emperadriu.

## Vegeu també

* Llista de persones dels Tres Regnes
# Cinesiologia

La cinesiologia (del grec κίνησις kínēsis 'moviment', i logos, 'tractat, estudi') és la ciència que estudia el moviment humà i la seva relació amb la salut global de l'organisme. Cal diferenciar la cinesiologia, que és la ciència que estudia els moviments del cos humà, de la cinesiologia aplicada, que és una pseudociència.
La cinesiologia combina l'anàlisi de diferents aspectes biològics del moviment, com l'anatòmic, fisiològic, neurològic, bioquímic i biomecànic. La cinesiologia es pot aplicar en àmbits com la teràpia física, l'ocupacional, la quiropraxi, l'osteopatia, l'exercici físic, el massatge terapèutic i l'ergonomia, amb objectius terapèutics, preventius o de rendiment. A més, la cinesiologia també inclou l'estudi de les aplicacions pràctiques d'aquesta ciència, com ara, en el cas del dolor crònic o la mesura de determinats efectes fisiològics.
A Canadà, la cinesiologia és una professió de salut regulada, mentre que als Estats Units, l'Associació Americana de Cinesiologia és l'organització nacional per a programes universitaris de cinesiologia.
D'altra banda, la pràctica coneguda com a cinesiologia aplicada és una pseudociència que es basa en la cinesiologia, però que no ha estat validada científicament. Es considera una pseudociència i és utilitzada per a la diagnosi i el tractament de diferents condicions, però ha estat desaconsellada pel National Institute for Health and Clinical Excellence del Regne Unit.

## Referències

* ↑ Lopategui, Edgar. «CINESIOLOGÍA: Menú/Contenido - © 2000 Edgar Lopategui». [Consulta: 31 desembre 2022].
* ↑ Bodo Rosenhahn, Reinhard Klette and Dimitris Metaxas (eds.). Human Motion - Understanding, Modelling, Capture and Animation. Volume 36 in 'Computational Imaging and Vision', Springer, Dordrecht, 2007
* ↑ Ahmed Elgammal, Bodo Rosenhahn, and Reinhard Klette (eds.) Human Motion - Understanding, Modelling, Capture and Animation. 2nd Workshop, in conjunction with ICCV 2007, Rio de Janeiro, Lecture Notes in Computer Science, LNCS 4814, Springer, Berlin, 2007
* ↑ Hoffman, S. J.. Shirl J. Hoffman. Introduction to Kinesiology (en anglès). 3a edició. Human Kinetics, 2008. ISBN 0736076131, 9780736076135.
* ↑ «Kinesiology Act, 2007, S.O. 2007, c. 10, Sched. O». E-laws.gov.on.ca, 04-06-2007. [Consulta: 25 juliol 2009].
* ↑ «American Kinesiology Association». Americankinesiology.org, 06-01-2001. [Consulta: 25 juliol 2009].
* ↑ Benedetti, Paul; MacPhail, Wayne. Spin Doctors: The Chiropractic Industry Under Examination (en anglès). Dundurn, 2003, p.240. ISBN 155002406X.
* ↑ Carroll, Robert Todd "These are empirical claims and have been tested and shown to be false". «Applied Kinesiology». The Skeptics Dictionary. [Consulta: 26 juliol 2007].
* ↑ Atwood KC «Naturopathy, pseudoscience, and medicine: myths and fallacies vs truth». MedGenMed, 6, 1, 2004, pàg. 33. PMC: 1140750. PMID: 15208545.

## Vegeu també

* Cinèsica
# Fusae Ōta

Fusae Ōta (太田房江, Ōta Fusae), de nom real Fusae Saitō (齊藤房江, Saitō Fusae) és una política japonesa que va exercir com a governador d'Osaka de l'any 2000 fins al 2008, essent la primera dona en governar una prefectura al Japó. Actualment i des de 2013 és membre de la Cambra de Consellers del Japó dins del Partit Liberal Democràtic.

## Biografia
### Inicis

Fusae Ota va nàixer a Kure, a la prefectura de Hiroshima el 2 de juny de 1951. Més tard, Ota va viure a Toyohashi, a la prefectura d'Aichi. El 1976 Ota es va graduar en econòmiques a la Universitat de Tòquio, començant a treballar al Ministeri de Comerç Internacional i Indústria. Ota va treballar al ministeri fins al 1997, quan va ser nomenada vicegovernadora de la prefectura d'Okayama. El 1999 Ota tornà a treballar al ministeri.

### Governador d'Osaka (2000-2008)

L'any 2000 i arran de la dimissió del governador Knock Yokoyama que havia estat acusat d'acosament sexual, Ota guanya les eleccions anticipades amb el suport del PLD i altres partits menors com els demobudistes. Sense pretendre-ho, Fusae Ota es va convertir en un símbol al aconseguir ser la primera dona al càrrec de governador prefectural. Ota va tornar a ser reelegida l'any 2004 amb el suport del PLD, Kōmeitō, Partit Democràtic i el Partit Socialdemòcrata. Des del seu primer any com a governadora, Ota va tindre un conflicte amb el món del sumo, ja que com a governadora havia de premiar als guanyadors d'un combat, però com a dona no podia pujar al lloc de combat.

### Membre de la Dieta (2013-)

El 2013, Ota va ser elegida membre de la Cambra de Consellers del Japó pel PLD per la circumscripció electoral d'Osaka.

## Referències

* ↑ http://agora-web.jp/archives/2035318.html
* ↑ Hindell, Juliet Sumo excludes woman governor BBC News Online March 1, 2000 Retrieved on October 2, 2012
# Esra Erden

Esra Erden (Istanbul, 26 de març de 1984) o Esra Erden Atacan (després del seu casament) és una jugadora de bàsquet turca, 50 vegades seleccionada a l'equip nacional de Turquia. Actualment juga al club deportiu Adana ASKİ Spor, l'anterior Ceyhan Belediyespor d'Adana. Fins al 2015 jugaba a Beşiktaş d'Istanbul.

## Referències

* ↑ http://jwsbasketball.org/esra-erden-atacan-botasta/ Arxivat 2016-02-24 a Wayback Machine.
* ↑ http://www.kartalbasket.org/esra-erden-atacanin-dogum-gunu-kutlandi/%5BEnllaç+no+actiu%5D
* ↑ http://www.adanaaskispor.com/sayfa/1/aski-spor-kulubu Arxivat 2016-01-16 a Wayback Machine.
* ↑ http://www.hurriyet.com.tr/adana-aski-esra-erden-atacani-transfer-etti-29138649
* ↑ http://www.bjk.com.tr/tr/haber/60350/esra_erden_atacan_lsquo_her_sey_daha_iyi_olacak_rsquo.html

## Enllaços externs

* Imatges d'Esra Erden
# Gardner (Illinois)

Gardner és una població dels Estats Units a l'estat d'Illinois. Segons el cens del 2000 tenia 1.406 habitants.

## Demografia

Segons el cens del 2000, Gardner tenia 1.406 habitants, 558 habitatges, i 392 famílies. La densitat de població era de 522 habitants/km².
Dels 558 habitatges en un 35,3% hi vivien nens de menys de 18 anys, en un 56,8% hi vivien parelles casades, en un 8,8% dones solteres, i en un 29,7% no eren unitats familiars. En el 26% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,04.
Per edats la població es repartia de la següent manera: un 26,8% tenia menys de 18 anys, un 7,7% entre 18 i 24, un 31,2% entre 25 i 44, un 22,2% de 45 a 60 i un 12,1% 65 anys o més.
L'edat mediana era de 34 anys. Per cada 100 dones de 18 o més anys hi havia 95,6 homes.
La renda mediana per habitatge era de 42.500 $ i la renda mediana per família de 51.827 $. Els homes tenien una renda mediana de 45.288 $ mentre que les dones 25.694 $. La renda per capita de la població era de 18.995 $. Aproximadament el 6% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gardner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Gardner». American Fact Finder. Oficina del Cens dels Estats Units, 12-01-2010.
# Onamia

Onamia és una població dels Estats Units a l'estat de Minnesota. Segons el cens del 2000 tenia 847 habitants.

## Demografia

Segons el cens del 2000, Onamia tenia 847 habitants, 318 habitatges, i 171 famílies. La densitat de població era de 363,4 habitants per km².
Dels 318 habitatges en un 26,4% hi vivien nens de menys de 18 anys, en un 38,1% hi vivien parelles casades, en un 12,3% dones solteres, i en un 46,2% no eren unitats familiars. En el 42,8% dels habitatges hi vivien persones soles el 23,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,98.
Per edats la població es repartia de la següent manera: un 28,5% tenia menys de 18 anys, un 7,8% entre 18 i 24, un 18,8% entre 25 i 44, un 18,8% de 45 a 60 i un 26,2% 65 anys o més.
L'edat mediana era de 41 anys. Per cada 100 dones de 18 o més anys hi havia 77,7 homes.
La renda mediana per habitatge era de 21.250 $ i la renda mediana per família de 32.500 $. Els homes tenien una renda mediana de 31.000 $ mentre que les dones 19.375 $. La renda per capita de la població era de 12.857 $. Entorn de l'11,9% de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Onamia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Onamia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Eixancarrament

L'eixancarrament masculí, espatarrament masculí o manspreading és l'acció de seure amb les cames obertes, en un banc o seient per a més d'una persona, de manera que ocupi un espai superior al necessari. Sol ser un acte executat per homes. Culturalment, mostra la tendència a engrandir l'espai masculí i minvar el femení (cames juntes o creuades, braços creuats devant o amb les mans juntes, roba ajustada, cossos prims, les dones romanen quietes, sense desplaçar-se, etc.) per demostrar el domini de la masculinitat sobre allò femení. Sol considerar-se una mostra de poder i de masculinitat per a cert tipus d'homes, quan no hi ha ningú més assegut i, quan el seient del costat és ocupat per una dona, la conducta pot a més considerar-se assetjament sexual.
Lingüísticament, el terme en anglès està format a partir de man (home) i spreading (escampar). El diccionari Oxford de llengua anglesa el va recollir per a l'anglès el 2015. L'Observatori de Neologia de la Universitat Pompeu Fabra recull el mot en anglès manspreading, com a substantiu masculí, en els neologismes documentats en textos generals dels anys 2010 al 2016.
Transports Metropolitans de Barcelona ha promogut una campanya de conscienciació ciutadana contra el manspreading al transport públic.

## Referències

* ↑ «Eixarrancament a Optimot. Consultes lingüístiques». [Consulta: 25 febrer 2020].
* ↑ «espatarrament», Portal Terminològic Valencià. Acadèmia Valenciana de la Llengua.
* ↑ Les attributs du pouvoir et leur confiscation aux femmes. Le genre et l'espace. 2 d'abril de 2012 (francès)
* ↑ Brigitte Grésy:"Il faut appeler le sexisme par son nom" Eve Programme, 4 de maig de 2015 (francès)
* ↑ Olga Khazan, When Manspreading Is Sexy, The Atlantic, 29 de març de 2016 (anglès)
* ↑ Rudolf Ortega, "Manspreading" o l'home escamarlà. El debat sobre l'obertura de cames masculina s'hauria de reflectir en la cerca d'un terme propi en català El País, 13 de juny de 2017 (català)
* ↑ Observatori de neologia Universitat Pompeu Fabra (català)
* ↑ TMB fa campanya contra el ‘manspreading’ al metro, Racó català, 17 de juny de 2017 (català)

## Vegeu també

* Mansplaining
# Xarxa neuronal directa

Una xarxa neuronal directa (acrònim anglès FNN de feedforward neuronal network), és una classe de circuit neuronal artificial on les connexions entre els estats no presenten cap cicle recurrent o de realimentació (vegeu Fig.1), contràriament a les xarxes neuronals recurrents.

## Característiques

* Les FNN són les xarxes neuronals artificials més simples.
* La informació només es mou en una direcció, des dels nodes d'entrada a través dels nodes interns o amagats i cap als nodes de sortida.
* No hi ha cicles o bucles de realimentació.

## Referències

* ↑ Gupta, Tushar. «Deep Learning: Feedforward Neural Network» (en anglès). https://medium.com,+05-01-2017. Arxivat de l'original el 2017-08-31. [Consulta: 30 agost 2017].
* ↑ «Feedforward neural networks 1. What is a feedforward neural network?» (en anglès). http://www.fon.hum.uva.nl.+[Consulta: 30 agost 2017].
* ↑ «Neural Networks - Architecture» (en anglès). https://cs.stanford.edu.+[Consulta: 30 agost 2017].
# Cino da Pistoia

Cino da Pistoia o Guittoncino dei Sinibaldi (Pistoia, 1265-1337) fou un escriptor i polític toscà (Itàlia).
Son pare era un noble de la casa de Sinibaldi i sa mare una noble de la casa de Càndia. Cino estudià a la Universitat de Bolonya a la qual obtingué el doctorat, sota Dinus de Rossonis, i a les universitats de Siena, Florència, Perusa i Nàpols. El 1334 va ser elegit gonfanoner de Pistoia, però no va acomplir la funció.
Al nivell jurídic ecriví Lectura in codicem (1312-1314), un comentari al Corpus Juris Civilis que mesclava d'un costat el dret romà i d'altre costat lleis i usos contemporanis i dret canònic. Al nivell literari escrigué uns dos-cents poemes lírics, quasi tots dedicats a una dona Selvaggia i coneguts per la seva puresa lingüística i l'harmonia de la rima. Era molt ben introduït al cercle literari dels stilnovistes: Giovanni d'Andrea i Francesco Petrarca. Dante Alighieri, un seu amic, l'elogià a la seva obra De vulgari eloquentia.

## Obres

* Lectura in codicem
* Glosse contrarie
* Additiones et apostillae super prima parte
* Infortiati, la Quaestio disputata per Cynum in Civitate Senarum
* Lectura in Codicem, 1547
* Le rime, 1862

## Referències

* ↑ Brand, Peter; Pertile, Lino. The Cambridge History of Italian Literature (en anglès). Cambridge University Press, 1999, p. 25. ISBN 0521666228.
* ↑ «Cino da Pistoia». Gran Enciclopèdia Catalana. Barcelona: Grup Enciclopèdia Catalana.
* ↑ «Cino da Pistoia». Gran Enciclopèdia Catalana. Barcelona: Grup Enciclopèdia Catalana.
* ↑ «Cino dei Sinibuldi» Arxivat 2008-10-13 a Wayback Machine., Siena, Facoltà di Diritto Civile, [consulta 20 de gener de 2013]
# Enrique López

Enrique López és el nom dels següents personatges:
* Enrique López Delgado, "Kike López" (1988), futbolista espanyol.
* Enrique López González (1922), empresari i polític espanyol, militant de la UCD.
* Enrique López López (1963), jutge espanyol, magistrat del Tribunal Constitucional espanyol.
# Fusa Nocta

Miriam Nares Signes, coneguda pel seu nom artístic Fusa Nocta (Gandia, 1994), és una cantant valenciana. Va guanyar popularitat arran la seua participació en el Benidorm Fest 2023 amb la cançó Mi familia. Anteriorment, va participar en el programa de televisió Factor X 2018. I ha actuat en altres festivals com el Madcool o l'Arenal Sound.

## Resultats en concursos
### Factor X

| Edició | Premi del concurs | Resultat |
| Factor X 2018 | Contracte discogràfic amb Sony Music Entertainment España. | 4a eliminada 9a posició |

### Benidorm Fest

| Edició | Edició | Resultat | Resultat | Resultat | Resultat | Resultat | Resultat | Resultat | Resultat |
| Edició | Edició | Jurat professional (50 %) | Jurat professional (50 %) | Vot demoscòpic (25 %) | Vot demoscòpic (25 %) | Televot (25 %) | Televot (25 %) | Puntuació final | Posició final |
| Edició | Edició | Punts | Posició | Punts | Posició | Punts | Posició | Puntuació final | Posició final |
| Benidorm Fest 2023 | Primera semifinal | 65 | 3a | 25 | 5a | 28 | 4a | 118 | 3a |
| Benidorm Fest 2023 | Final | 24 | 8a | 25 | 5a | 22 | 6a | 71 | 8a |

## Referències

* ↑ «La historia detrás de ‘Mi familia’, la canción de Fucsa Nota para el Benidorm Fest» (en castellà). El País, 02-02-2023. [Consulta: 5 febrer 2023].
* ↑ «La valenciana Fusa Nocta lidera les visites i escoltes del Benidorm Fest». À Punt Mèdia, 23-12-2022. [Consulta: 5 febrer 2023].
* ↑ Casanova, Verónica. «Blanca Paloma, directa a Eurovisión: resumen del Benidorm Fest» (en castellà), 05-02-2023. [Consulta: 5 febrer 2023].
# Gemini (cavaller)

Gemini (llatí: Geminius) era un cavaller romà. Fou condemnat a mort i executat l'any 33 sota el càrrec de conspirar contra Tiberi, però la causa real sembla que va ser la seva íntima amistat amb Sejà, l'antic favorit.

## Referències

* ↑ Geminius 4, Smith, William: Dictionary of Greek and Roman Biography and Mythology. Vol. II. Boston: Little, Brown & Comp., 1867 pàg. 238
Viccionari